En brandstifter har været på spil hele otte steder i Aalborg natten over weekenden. Her har vedkommende sat ild til flere containere, som Nordjyllands Beredskab måtte rykke ud for at få slukket. Lørdag aften og natten til søndag klokken 22.50 og 2.20 satte brandstifteren ild i hele fire containere på: Gasværksvej Årestrupvej Stormgade Østre Havnepromenade (to containere) Søndag aften og natten til mandag var den gal igen. Her var brandstifteren på spil mellem klokken 22.25 og 00.15. Her satte han ild til containere på: Reberbansgade Teglvænget Gasværksvej Ifølge politikommisær ved Nordjyllands Politi, Carsten Straszek, skete der kun material skade ved brandene. -  Ilden var begrænset til affaldet i containerne. Der var på intet tidspunkt fare for menneskeliv, siger han. Nordjyllands Politi har allerede anholdt en person, som de mistænker for at stå bag brandene. - Vi fik fat i en mand derude, som havde en mistænkelig adfærd. Ham har vi nu anholdt, og i dag skal en jurist så afgøre, hvad der skal ske med ham, oplyser politikommisær ved Nordjyllands Politi, Carsten Straszek. Politikommisæren kan endnu ikke bekræfte, at man har fat i den eneste gerningsmand. Den videre efterforskning skal nu vise, om der kan være flere involverede.
Politiet har anholdt en mistænkelig person, som formodes at stå bag containerbrandene på centrale adresser i Aalborg.